Blå hest

Blå hest (tysk: Blaues Pferdchen) er et maleri fra 1912 av den tyske ekspresjonist Franz Marc. 

Bildet viser en ung hest i bildets forgrunn som står med benene i en balanserende stilling. Ved siden av skimtes en liten bekk, bak hesten en blomsteraktig plante foran et fjellaktig landskap. Hesten har en kongeblå farve, fjell og himmel skifter mellom rød, gul, blå og oransje.Kunstwerke des Expressionismus, magazin-forum.de. Besøkt 25. mai 2016

En røntgenundersøkelse har vist at det under Blå hest gjemmer seg et annet motiv som Marc har malt over: Et landskap med horisont og to rådyr, det ene med løftet hode og det annet gressende.„Das Blaue Pferdchen“ wird 100, saarland-journal.de. Besøkt 25. mai 2016 

 Proveniens 
Marc malte bildet til sin kamerat og kollega August Mackes sønn Walterchen, noe innskriften øverst til høyre i bildet vitner om. I 1956 ervervet museumsdirektør Rudolf Bornschein (1912–1988) maleriet for Saarbrücker Stadt- und Heimatmuseum som i 1968 slo seg sammen med Moderne Galerie. Blå hest er i dag  et av Saarbrücker Sammlungs mest berømte verker.Franz Marcs ,,Blaues Pferdchen” ist wieder zu sehen, saarbruecker-zeitung.de. Besøkt 25. mai 2016 

 Referanser 

Kategori:Tyske malerier
Kategori:Malerier fra 1910-årene